༈ བརྟན་བཞུགས་རིན་ལྷུན་མ་ནི།
ཐུགས་རྗེའི་ཆུ་གཏེར་ཟབ་ཅིང་རྒྱ་ཆེ་བ།།
དམ་པའི་ཆོས་ཀྱི་རིན་ཆེན་ལེགས་གཟུང་ནས།།
འགྲོ་བའི་དབུལ་བ་མ་ལུས་སེལ་མཛད་པ།།
མཚུངས་བྲལ་ཀླུ་ཡི་དབང་པོ་བརྟན་པར་བཞུགས།།
བསོད་ནམས་རྒྱ་མཚོའི་དབུས་སུ་ལེགས་འཁྲུངས་བའི།།
ཡེ་ཤེས་ལྟུན་པོའི་ཕྲིན་ལས་བང་རིམ་ཅན།།
གཞན་དོན་བསྡུ་བའི་ལྗོན་པས་རབ་རྒྱན་པ།།
རྒྱལ་སྲས་ལྟུན་པོའི་དཔལ་ཁྱོད་བརྟན་པར་བཞུགས།།
དམིགས་མཻད་ཐུགས་རྗེའི་དཀྱིལ་འཁོར་རབ་རྒྱས་ཤིང༌།།
ལེགས་པར་བཤད་པའི་འོད་ཟེར་ཕྲེང་བ་ཡིས།།
སྐྱེ་དགུའི་བློ་གྲོས་པདྨོ་རྒྱས་མཛད་པ།།
འགྲོ་བའི་མུན་སེལ་རྟག་པར་བརྟན་པར་བཞུགས།།
ཕུན་ཚོགས་སྲིད་ཞིའི་བདེ་ལེགས་འབྱུང་བའི་གཏེར།།
ཁམས་གསུམ་འགྲོ་བའི་གཙུག་རྒྱན་ཡིད་བཞིན་ནོར།།
བསླུ་མེད་དཀོན་མཆོག་གསུམ་གྱི་བྱིན་རླབས་དང༌།།
དཀར་ཕྱོགས་སྐྱོང་བ་རྣམས་ཀྱི་མཐུ་སྟོབས་ཀྱིས།།
ལྷ་རིགས་ཆོས་ཀྱི་རྒྱལ་པོ་ཞབས་བརྟན་གསོལ།།
ཁྱད་པར་བསྟན་དང་འགྲོ་ལ་རྣམ་ཀུན་ཏུ།།
གཅིག་ཏུ་ཕན་དགྱེས་རྣམ་དཀར་མཛད་པའི་ཚོགས།།
122

བརྟན་བཞུགས་རིན་ལྷུན་མ།

བདུད་དང་ཕས་ཀྱི་རྒོལ་བ་ལས་རྒྱལ་ཏེ།།
བཞེད་དོན་ཡར་ངོའི་ཟླ་ལྟར་རྒྱས་གྱུར་ཅིག།
ཅེས་པའང་འདི་རྗེ་བཙུན་བླ་མ་དམ་པ་རིན་ཆེན་ཕུན་ཚོགས་ཆོས་ཀྱི་རྒྱལ་པོའི་རིགས་སྲས་ཆོས་རྒྱལ་
ཕུན་ཚོགས་བཀྲ་ཤིས་དཔལ་བཟང་པོའི་འཁྲུངས་རབས་ལས་ཇི་ལྟར་བྱུང་བའི་ཚུལ་བཞིན་བསྟོད་པ་དང་བརྟན་
བཞུགས་སུ་གསོལ་བ་འདི་ཡང་པྲཛྙཱ་རསྨིས་བསྡེབས་པའོ།།
༈ ནུབ་ཕྱོགས་བདེ་ལྡན་འོད་ཀྱི་ཞིང་ཁམས་སུ།།
པདྨ་རིག་འཛིན་འཆི་མེད་ཚེ་དབང་རྩལ།།
ཡིད་བཞིན་འཁོར་ལོ་བླ་མེད་ལྟག་པའི་ལྷ།།
གསོལ་བ་འདེབས་སོ་ཚེ་ཡི་བར་ཆད་སོལ།།
སྔོན་གྱི་སྨོན་ལམ་བཟང་པོའི་དྲི་གཞོན་གྱི།།
འབད་མེད་བདེ་བ་སྟེར་བའི་གྲུ་བོ་ཆེ།།
འཁོར་བའི་རྒྱ་མཚོའི་ཕ་མཐར་སོན་བྱེད་པའི།།
མི་འགྱུར་རྡོ་རྗེའི་སྐུ་ཁྱོད་བརྟན་པར་བཞུགས།།
རིག་འཛིན་པདྨའི་ཆུ་གཏེར་ལས་འོངས་ཤིང་།
ངེས་དོན་གཙུག་ལག་རྒྱ་མཚོའི་ཡིད་བཞིན་ནོར།།
འཁྲུལ་མེད་ལེན་ལ་བློ་གྲོས་མཆོག་གྱུར་པའི།།
དེད་དཔོན་དབུལ་བ་སེལ་ཕྱིར་བརྟན་པར་བཞུགས།།
ཞེས་པ་ཡང་དད་ལྡན་གྱིས་མཆེད་ལྕམ་མང་ཞིག་གིས་ནན་གྱི་བསྐུལ་བ་ལ་བརྟེན་ནས་རྗེ་ཉིད་ཀྱི་བརྟན་
བཞུགས་སུ་གནང་བར་འདུག །དགེའོ། །དགེའོ། །དགེའོ།། ༎
123

ཆོག་སྒྲིག་གི་སྐོར་ལས།